अपनी रिसर्च के दौरान नितिन दिल्ली- एनसीआर में करीब 1500 वाहन चालकों से मिले और इस तरह इनके द्वारा 1000 वाहन चालकों का डेटाबेस तैयार किया गया जो इनके वेंचर से जुड़ना चाह रहे थे। ये एक सप्ताह के लिए मुंबई भी गए और वहां भी इन्होनें 300 वाहन चालकों का डेटा बेस तैयार किया। कोलकाता में नितिन की थोड़ी धीमी शुरुआत हुई जहाँ ये सिर्फ 100 वाहन चालकों का डेटा बेस तैयार कर पाए। गौरतलब है कि इन सब के बीच नितिन अपने आईडिया पर फंडिंग एक लिए लगातार कुछ निवेशकों के भी संपर्क में थे। अगस्त नितिन के लिए सुखद था जहाँ इन्हें एक ही निवेशक से अपने आईडिया पर काम करने के लिए 10 लाख रुपए की फंडिंग प्राप्त हुई।